cyanic-selkie/wikianc huggingface dataset:
Ջին (առասպելական ոգի)
Ջիները բանահյուսության մեջ
Պաղեստինցիները հավատում են, որ ջիները կարող են ստանալ ցանկացած կերպարանք, կարող են ընդունել ծեր և աղքատ մարդկանց կերպարներ։ Պաղեստինցի կանայք չեն բացում յուղի կճուճները՝ հավատալով, որ մայրամուտից հետո այն պատկանում է ջիներին։ Եթե այնուամենայնիվ անհրաժեշտ էր լինում այն բացել, ապա տալիս էին աստծու անունը։ Պաղեստինցիները և արաբները հավատում են, որ ջիները գիշերը հայտնվում են փողոցներում, դրա համար աշխատում են չնստել աստիճաններին, իսկ աստիճաններով բարձրանալիս աստծու անունն են տալիս։ Եթե երեխան պատահաբար ընկնում է աստիճանի վրա, ապա այդտեղ աղ ու ջուր են լցնում։ Երեխաների ջիներից պաշտպանելու համար ուրբաթամուտին նրանց չեն պատժում և թույլ չեն տալիս մայրամուտից հետո նայել հայելու մեջ։ Արաբների մոտ ընդունված չէ թռչել կրակի վրայով, որովհետև նրանք կարծում են, թե այդպիսով կշարժեն ջիների զայրույթը և տուրք կտան կատաղության և լուսնոտության։ Կրակը հանգցնելուց առաջ արաբները, նաև պաղեստինցիները ասում են․ «Հապա թույլ տվեք կրակի բնակիչներ»։ Գիշերը արգելվում է նաև սուլել, ավլել հատակը, սրինգ նվագել, որպեսզի դրանով չբարկացնեն ջիներին։ Պաղեստինում տարածված է ջիների առաջացման մասին մի առասպել, ըստ որի նախամայր Եվան ունեցել է միանգամից 40 երեխա, որոնցից 20 ամենատգեղներին դեն է նետել, իսկ Աստված խղճացել է նրանց և դարձրել ջին ։ Ադրբեջանական զրույցներում ջիները սիրել են ձիավարել։ Նրանք թաքուն նստել են ձիերի վրա և վարել այնքան ժամանակ մինչև նրանք ուժասպառ են եղել։ Ձիատերերը, որպեսզի բռնեին ջիներին, ձիերի մեջքին խեժ էին քսում և բաց թողնում դաշտ։ Երբ ջինը նստում էր ձիու վրա, կպչում էր և չէր կարողանում ազատվել։
Ջիների համար դաժան պատիժ էր համարվում, երբ ասեղը խրում էին նրա մարմնի մեջ և, չգիտես ինչու, ջինը չէր կարողանում այն հանել։ Ջին դառնում էր այն մարդու հնազանդ ստրուկը, ով ասեղը խրում էր նրա մարմնի մեջ։
Ռուանդայի ցեղասպանության ժամանակ խուտուները և թութսիները փախչում էին մուսուլմանական տարածքներից, քանի որ հավատում էին, որ մուսուլմումանները և նրանց մզկիթները գտնվում են ջիների հովանավորության տակ։ Չյանգուգուում չէին ոչնչացնում մզկիթները, քանի որ հավատում էին դրանց՝ ջիների պաշտպանության տակ գտնվելուն և վախենում էին նրանց զայրույթից։ Ջիները լայն ճանաչում ունեին արևմտյան մշակույթում Ալադդինի հեքիաթից, որը «Հազար ու մի գիշերներ» հեքիաթների ժողովածուից է։ Այն կախարդական և ամենակարող ոգի էր՝ բանտարկված սրվակում և պատրաստ էր կատարել նրա երեք ցանկությունները, ով կազատեր իրեն։
Ջիներն ընդհանրություններ ունեն դեմոննների և դևերի հետ։ Հիմնական տարբերությունը այն է, որ ջիները հնարավորություն ունեն լինելու արդարացի, ճշմարիտ հավատացյալ, կամ ծառայել սատանային, իսկ քրիստոնեական գաղափարախոսության մեջ բոլոր դևերը ծառայում են միայն չարին։ Բոլոր դևերը մերժված հրեշտակներ են, իսկ ջիներին ի սկզբանե ստեղծել է Աստված ։
Ֆիլմարտադրություն
Ջիները համաշխարհային ֆիլմարտադրության հայտնի հեքիաթային հերոսներ են։ Հաճախ հանդես են գալիս որպես կախարդական արարածներ, որոնք փակված են լամպում կամ շշում։
Ջինը ծառայում է իրեն ազատողին և կատարում է նրա բոլոր ցանկությունները։ Ջինի դասական մարմնավորման օրինակ է բրիտանական «Բաղդատի գողը» ֆիլմը։ Ջինն այստեղ հանդես է գալիս մարդու կերպարով, ով կատարում է իրեն լամպից ազատած տղայի ցանկությունները։ Շատ հայտնի է խորհրդային «Ալադդինի կախարդական լամպը» ֆիլմը (1966 թվական)։ Այս ֆիլմում ջինը հանդես է գալիս իրեն բնորոշ կերպարով, այսինքն նա մի արարած է, որ ծնունդ՝ առել կրակից։
Միշտ չէ, որ ջիները բարի ոգիներ են՝ պատրաստ կատարելու ցանկությունները։ Դրա արտահայտությունն են ռեժիսոր Ռոբերտ Կարտցամանի «Ցանկություններ կատարողը» (1997 թվական) և Ջեկ Շոլդերի «Ցանկություններ կատարողը 2» (1999 թվական) ֆիլմերը։ Հեղինակը ստեղծել է չար ջինի կերպար, որը հավաքում էր հոգիներին, որպեսզի ազատի իր եղբայրներին ուրիշ աշխարհիցև նրանց հետ միասին կառավարի աշխարհը։ Ջինը պատրաստ է կատարել բոլոր ցանկությունները, բայց պետք է չափազանց ուշադիր լինել մանրուքների հանդեպ, որովհետև նա կարող է չհասկանալ ցանկության իմաստը։
Ծանոթագրություններ
Կատեգորիա:Արաբական դիցաբանություն Կատեգորիա:Դիցաբանական էակներ Կատեգորիա:Արաբական մշակույթ
Օբրիվ (գյուղ, Սիմֆերոպոլի շրջան)
Օբրիվ (Обрив, Çumaq Qarı), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Չույկե։
2001 թվականի տվյալներով Օբրիվ գյուղում բնակվում էր 70 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Ղազախների համաշխարհային միություն
Ղազախների Համաշխարհային միություն (ՂՀՄ), Ղազախների համաշխարհային խմբակցություն, հանրապետական նշանակության միջազգային ոչ պետական կազմակերպություն։
Ստեղծվել է Ալմաթիում 1992 թվականի սեպտեմբերի 29-ին ղազախների համաշխարհային կուրուլտայի որոշմամբ։ 33 երկրներից 800 պատգամավորներ հիմնադրեցին ղազախների Համաշխարհային միությունը և միաձայն ընտրեցին Նուրսուլթան Աբիշևիչ Նազարբաևին որպես նախագահ։
1992 թվականի նոյեմբերի 29-ից գրանված է Ղազախստանի արդարադատության նախարարությունում որպես Ղազախների Համաշխարհային միություն։
Միությունն 19 երկրներում ունի ստորաբաժանումներ և ներկայացուցչություններ։ Միության տվյալների համաձայն, Ղազախստանի սահմաններից դուրս 43 երկրներում ապրում է ավելի քան 5 միլիոն ղազախ ։
Միության հիմնական նպատակը՝ արտասահմանաբնակ հայրենակիցների հետ կապի պահպանումն է հոգևոր-մշակութային զարգացման, կրթության և բիզնեսի հարցերի վերաբերյալ։
Միության կազմում են  «Աթաժուրտ» հրատարակչական կենտրոնը, գրադարանը, «Արվեստի» կենտրոնը։ Միության ակտիվում ռուսերեն և ղազախերեն լեզուներով մենագրություններ են․ «Ղազախական սփյուռքի պատմական ճակատագրերը, ծագումն ու զարգացումը» (Մենդիկուլովա Գ․ Մ․, 2006) «Ղազախների Համաշխարհային միության և Ղազախների Համաշխարհային կուրուլտայների գործունեությունը» բաժնով և «Өзбекстандағы қазақтардың тарихы және бүгінгі дамуы» համատեղ մենագրությունը(Қобландин Қ., Меңдіқұлова Г. М., 2009)։
Ղեկավարներ
Միության նախագահը համարվում է Ղազախստանի Հանրապետության նախագահ  Նուրսուլթան Աբիշևիչ Նազարբաևը։
Գրականություն
Կատեգորիա:Միջազգային կազմակերպություններ Կատեգորիա:Կազմակերպություններ այբբենական կարգով
Գոմցյան
Գոմցյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Տեղանվանական հիմքով ազգանուններ
Հակոբ Դավթյան
Հակոբ Քրիստափորի Դավթյան, խորհրդային դիվանագետ։
Կենսագրություն
Հակոբ Դավթյանը ծնվել է Վերին Ագուլիս գյուղում։ 1907 թվականին ավարտել է Թիֆլիսի 1-ին գիմնազիան։ Սովորել է Սանկտ Պետերբուրգի համալսարանում։ Ավարտել է Բրյուսելի ճարտարագիտական ինստիտուտը։ 1908-1918 թվականներին Բելգիայում եղել է վտարանդի։ Տիրապետել է մի շարք լեզուների։ Բազմաթիվ երկրներում համատեղելէ  դիվանագիտական և հետախուզական աշխատանքը։ Արտերկրում ստեղծել է գործակալական լայն ցանց, հավաքագրել լրտեսներ։ 1920 թվականից աշխատել է ԱԳԺԿ մարմիններում։ Ֆելիքս Ձերժինսկու խնդրանքով աշխատանքի է անցել ԱՀ-ում ։
Գործունեություն
Դիվանագիտական աշխատանքի է անցել 1919 թվականին։ 1921-1922 թվականներին եղել է ՌԽՖՍՀ արտաքին գործերի նախարարության կոլեգիայի անդամ, Մերձբալթյան երկրների բաժնի վարիչ, այնուհետև՝ ՌԽՖՍՀ լիազոր ներկայացուցիչ Լիտվայում։ 1922-1924 թվականներին եղել է ԽՍՀՄ ներկայացուցչության խորհրդական Չինաստանում, որտեղ լիազոր ներկայացուցիչներ Կարախանի և Իոֆֆեի հետ մեծ աշխատանք է տարել Խորհրդաչինական հարաբերությունների բարելավման համար։ 1925-1927 թվականներին ԽՍՀՄ ներկայացուցչության խորհրդականը, ապա ժամանակավոր հավատարմատարն էր Ֆրանսիայում, իսկ 1927-1939 թվականներին՝ խորհրդային լիազորներ–կայացուցիչը Իրանում։ 1930-1932 թվականներին եղել է Լենինգրադի ճարտարագիտական ինստիտուտի տնօրեն, միաժամանակ՝ Լենինգրադի մեքենաշինական ինստիտուտի տնօրեն։ 1932-1938 թվականներին եղել է ԽՍՀՄ լիազոր ներկայացուցիչ նախ Հունաստանում, ապա՝ Լեհաստանում։ 1935 թվականին ընտրվել է ԽՍՀՄ Կենտգործկոմի անդամ  ։ Աշխատել է Հունգարիայում, Տուվայում, Փարիզում, Թեհրանում։  ԽՄԿԿ անդամ 1905 թվականից։
Ծանոթագրություններ
Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:Հայ հետախույզներ Կատեգորիա:Հայ հեղափոխականներ Կատեգորիա:Խորհրդային հետախույզներ Կատեգորիա:Խորհրդային դիվանագետներ Կատեգորիա:Խորհրդահայեր Կատեգորիա:ԽՍՀՄ քաղաքական գործիչներ Կատեգորիա:ԽՍՀՄ-ում գնդակահարվածներ
Իմ մեղքը (ֆիլմ)
«Իմ մեղքը» (Culpa mía), իսպանական դրամա ֆիլմ, որը թողարկվել է 2023 թվականին։ Դոմինգո Գոնսալեսի սցենարային դեբյուտն է, իսկ գլխավոր դերերը կատարել են Նիկոլ Ուոլիսը և Գաբրիել Գևարան։ Ֆիլմն ստեղծվել է Wattpad-ում Մերսեդես Ռոնի համանուն գրքի հիման վրա։
Ռոբերտ Թրենթ Ջոնս
Ռոբերտ Թրենթ Ջոնս, անգլո–ամերիկացի գոլֆի մրցաշարի ստեղծողն էր, որը նախագծել կամ վերափոխել է ավելի քան 500 գոլֆի մրցաշարեր ԱՄՆ–ի 45 նահանգներում և 35 երկրներում։ Անդրադառնալով դրան, Ջոնսը հպարտությամբ ասել է, «Արևը երբեք մայր չի մտնում Ռոբերտ Թրենթի գոլֆի մրցաշարում» ։ Նրան հաճախ շփոթում են հայտինի գոլֆի սիրահար Բոբի Ջոնսի հետ, ում հետ ժամանակ առ ժամանակ աշխատում էր։ 1987 թվականին Ջոնսը ստացել է «Օլդ Թոմ Մորիս» մրցանակը, Ամերիկայի գոլֆի մրցաշարի ասոցիացիայի կողմից բարձրագույն պատվավոր մրցանակը։ 1987 թվականին, նաև ներառվել է Համաշխարհային Գոլֆի փառքի սրահում ։
Վաղ կյանք և կրթություն
Ռոբերտ Թրենտ Ջոնսը ծնվել է 1906 թվականի հունիսի 20–ին, Անգլիայի Ինսե–ին–Մակերֆիլդ քաղաքում, ծնողները Ուելսից էին (չնայած դրան հակասում է Ուելսի 1911 թ. մարդահամարը, որտեղ նշվում է, որ նա ծնվել է Ուելսի Դենբիգ քաղաքում) ։ Հինգ–վեց տարեկան հասակում իր ծնողների հետ արտագաղթել է Միացյալ Նահանգներ, որտեղ նրանք ժամանել են Արևելյան Ռոչեսթեր, Նյու Յորք։ Ջոնսը աշխատել է որպես կադի Ռոչեստրի քաղաքային ակումբում և Նյու Յորքի Սոդուս Փոինթի մոտակայքում գտնվող Սոդուս Բեյ Հեյթս գոլֆի ակումբում։ Պատանեկության տարիներին հանդիպել է Դոնալդ Ռոսսին, և ստանձնելով խաղը, գրանցել է գոլֆի բոլոր սիրահարների լավագույն միավորը 1927 թվականի Կանդայի բաց առաջնությունում, ինչպես նաև մրցաշարերի ռեկորդ է սահմանել Ռոչեստրում  ։
Իմ մեղքը (ֆիլմ)
Սյուժե
Ըստ Սյուժեի Նոան հավաքում պայուսակը և տեղափոխվում իր տնից։ Նրա մայրն ամուսնացել է շատ հարուստ տղամարդու հետ և նրանք միասին պետք է տեղափոխվեն նրա առանձնատուն։ Նոան իրեն անհարմար է զգում, քանի որ նրա համար անսովոր է հարուստ միլիարդատերի կյանքը։ Նա կարոտում է իր նախկին կյանքը, ընկերներին և զուգընկերոջը՝ Դենին։ Բայց նրա կյանքը այլ ընթացք է ստանում, երբ հանդիպում է իր նոր խորթ եղբորը` Նիկոլասին (Նիկ)։ Նա հարուստ փչացած տղա է, որը սիրում է վարել մրցարշավային մեքենաներ և շահել դրանք խաղադրույքներով, վերջինս նաև կնամոլ է և ամեն օր խնջույքներ է կազմակերպում։ Սկզբում նրանք ատում էին միմյանց, բայց ժամանակի ընթացքում սիրահարվեցում են իրար, այն բանից հետո, երբ Դենը դավաճանում է Նոային։ Ամեն ինչ փոխվում է, երբ Նոայի դաժան կենսաբանական հայրը ազատվում է բանտից և Ռաֆայելայից վրեժ լուծելու համար առևանգում է Նոային ։
Ռոբերտ Թրենթ Ջոնս
Վաղ կյանք և կրթություն
Երբ արդեն մասնագիտացել էր աշխատանքում, հաճախել է Կոռնելի համալսարան՝ անցնելով անհատական մրցաշար, որը թույլ կտար նրան հետաքրքրվել գոլֆի խաղադաշտի ձևավորմամբ, որի ընթացքում նախագծել է համալասարանի գոլֆի խաղադաշտի ինը անցք, որն այժմ հայտբի է որպես Ռոբերտ Թրենտ Ջոնսի գոլֆի խաղադաշտ Կոռնելի համալսարանում (մյուս ինը անցքերը նախագծել է 1954 թվականին) ։ Կոռնելում եղած ժամանակ, միացել էր «Դեկժլտա Կապա էպսիլոն» հասարակական կազմակերպությանը։
Կարիերա
Կոռնելում ուսումն ավարտելուց հետո, բիզնեսի մեջ է մտել կանադացի ճարտարապետ Սթենլի Թոմփսոնի հետ, և միասին կազմակերպել են դասընթացներ Կանադայում։ Թոմփսոնի հետ համագործակցությունից հետո իր սեփական բիզնեսով է զբաղվել և տեղական դասընթացներ է իրականացրել Միացյալ Նահանգներում 1930–ականներին ։ Դրանցից շատերը, ինչպիսիք են 1936 թվականի դասընթացը Գրին Լեյքի պետական այգում (տե՛ս լուսանկարը), որը կազմակերպվել է ԱՄՆ հանրային աշխատանքների վարչության աջակցությամբ ։
Իմ մեղքը (ֆիլմ)
Արտադրություն
Ֆիլմն ստեղծվել է Wattpad-ում Մերսեդես Ռոնի համանուն գրքի հիման վրա, ավելի ուշ այն դարձել է որպես գրքերի եռագրություն, որը հրատարակվել է Penguin Random House-ի կողմից ։ Արտադրությամբ զբաղվել է Pokeepsie Films ընկերությունը (Ալեքս դե լա Իգլեսիա և Կառոլինա Բենգ) ։ Կրակոցների տեսարանները նկարահանվել են Կոստա դել Սոլում, նաև Տորեմոլինոսում, Մանիլվայում և Մարբելայում ։
Ռոբերտ Թրենթ Ջոնս
Կարիերա
Երկրորդ համաշխարհային պատերազմից կարճ ժամանակ անց ստացել է իր առաջին հիմնական հանձնարարությունը՝ նախագծլելով «Փիրթրի Գոլֆի ակումբը» Ատլանտայում, համագործակցելով Գոլֆի լեգենդ Բոբի Ջոնսի հետ։ Բոբի Ջոնսի խնդրանքով, Ջոնսը վերանախագծել է 11–րդ և 16–րդ անցքերը Ավգուստա Գոլֆի ազգային ակումբում։ Չնայած նրանց անունների նմանությանը, ազգակցական կապ չեն ունեցել։ Այդ տարբերակումը պարզաբանելու համար, որոշ ժամանակ անց Ռոբերտը սկսել է օգտագործել «Թրենտ» երկրորդ անունը ։
1955 թվականին, Ջեն Համը օգնել է Ջոնսին Կարոլինա նահանգի Դարհեմ (Հյուսիսային Կարոլինա) քաղաքում կառուցել Դյուկի համալսարանի գոլֆի խաղադաշտ։ Այնտեղից տեղափոխվել է Դելավեր՝ շարունակելու աշխատանքը Ջոնսի հետ, ապա 1959 թվականին տեղափոխվել է Ռալի, որտեղ սկսել է իր դիզայներական կարիերան ։ 1950–ականների ընթացքում, Ջոնսի տարեկան եկամուտը 600,000 դոլլար է կազմել, ըստ «Golf Digest»–ի, այդ ժամանակ Բեն Հոգանից բացի ոչ ոք ավելի շատ գումար չի աշխատել գոլֆից ։
Իմ մեղքը (ֆիլմ)
Թողարկում
Ֆիլմի դեբյուտը տեղի է ունեցել Amazon Prime Video-ում՝ 2023 թվականի հունիսի 8-ին ։ Ըստ Amazon Prime Video-ի ՝ 2023 թվականի հունիսին թողարկվելուց հետո «Իմ մեղքը» ֆիլմը եռօրյա դիտումների վարկանշային արդյունքով հասել է հարթակի պատմության մեջ բոլոր ոչ անգլալեզու տեղական օրիգինալ ֆիլմերի ցուցանիշներին ։
Ծանոթագրություններ
Կատեգորիա:Իսպանական դրամա ֆիլմեր Կատեգորիա:2023 ֆիլմեր Կատեգորիա:Վեպերի էկրանավորումներ Կատեգորիա:Իսպանական ռոմանտիկ ֆիլմեր Կատեգորիա:Ռոմանտիկ կատակերգություն Կատեգորիա:Իսպաներեն ֆիլմեր Կատեգորիա:21-րդ դարի ֆիլմեր
Ռոբերտ Թրենթ Ջոնս
Կարիերա
Ջոնսի հաճախորդների թվում էին ԱՄՆ–ի նախագահ Դուայթ էյզենհաուերը, ով կանաչապատել է Սպիտակ տունը և մեկ անցք է ստեղծել Դեյվիդ քամփում, ինչպես նաև Ռոքֆելլերների ընտանիքի, Ագա Խանի և Հասան երկրորդի մասնավոր խաղադաշտերի համար։ 1990 թվականին նրան հանձնարարվել է նախագծել մրցաշարեր Ալաբամայում, Ռոբերտ Թրենտ Ջոնս Գոլֆի պայմանագիր, պատմության մեջ գոլֆի նախագծման ամենամեծ պայմանագիրը ։
Ջոնսը ամուսնացել է Իոնե Ջոնսի հետ, ով մահացել է 1987 թվականին, երկու զավակ են ունեցել՝ Ռոբերտը և Ռես Ջոնսը, երկուսն էլ գոլֆի խաղադաշտերի ստեղծողներ ։ Իր վերջին տարիներին Ջոնսը շարունակել է նախագծել գոլֆի խաղադաշտեր, մինչև առողջական խնդիրները ստիպել են թոշակի անցնել Ֆորտ Լոդերդեյլ, Ֆլորիդա, որտեղ մահացել է 2000 թվականի հունիսի 14-ին ՝ իր 94-ամյակից վեց օր առաջ։ Իր վերջին մրցաշարը՝ Հարավային աշխարհի գոլֆի ակումբը, ավարտվել է 1999 թվականին ։
Արտաքին հղումներ
Կատեգորիա:1906 ծնունդներ Կատեգորիա:2000 մահեր Կատեգորիա:Գոլֆի խաղադաշտի նախագծողներ Կատեգորիա:20–րդ դարի ամերիկացի նախագծողներ Կատեգորիա:Համաշխարհային գոլֆի փառքի սրահում ներգրավված անձինք Կատեգորիա:Քորնելի համալսարանի գյուղատնտեսության և կյանքի գիտությունների քոլեջի շրջանավարտներ Կատեգորիա:Մարդիկ Ինսե–Ին–Մակերֆիլդից
Բալբոա (Լեոն)
Բալբոա (Balboa), բնակավայր և մունիցիպալիտետ Իսպանիայում։ Գտնվում է Լեոն պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Բիերսո շրջանում։ Բնակչությունը՝ 398 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Նոա Ջուպ
Նոա Ջուպ (Noah Jupe; ) բրիտանացի դերասան։ Նկարահանվել է «Գիշերային ադմինիստրատոր» (2016) հեռուստասերիալում, «Հրաշք» (2017), «Սուբուրբիկոն» (2017), «Ֆորդն ընդդեմ Ֆերրարիի» (2019) և այլ ֆիլմերում։
Վաղ կյանք
Նոա Ջուպը ծնվել է ռեժիսոր Քրիս Ջուպի և դերասանուհի Քեթի Քավանիի ընտանիքում ։ Նա ունի կրտսեր քույր և կրտսեր եղբայր ։
Կարիերա
Ջուպն իր դերասանական կարիերան սկսել է 2015 թվականին՝ հայտնվելով «Սարսափելի հեքիաթներ» և «Դաունթոնի աբբայություն» հեռուստասերիալներում ։ 2016 թվականին նա նկարահնվել է «Գիշերային ադմինիստրատոր» լրտեսական թրիլերում, ինչպես նաև «Գուդինի և Դոյլ» սերիալում ։
2017 թվականին նկարահանվել է «Հիմլերի ուղեղը կոչվում է Հեյդրիխ» ֆիլմում (Երկրորդ համաշխարհային պատերազմի մասին դրամա), հայտնվել է բրիտանական «Բարի գիշեր» ֆիլմում , խաղացել է «Սուբուրբիկոն» սև կատակերգության գլխավոր դերերից մեկը, որի ռեժիսորը Ջորջ Քլունին է , և հայտնվել է «Հրաշք» կատակերգությունում՝ Ջեք Ուիլի՝ Օգգիի լավագուն ընկերոջ դերում ։
2018 թվականին նկարահանվել է «Տիտան» գիտաֆանտաստիկ ֆիլմում» և «Հանգիստ տեղ» սարսափ ֆիլմում ։ Ջոն Կրասինսկին, որը նկարահանել է «Հանգիստ տեղ» ֆիլմը, Ջուպին դեր է տվել Ջորջ Քլունիի առաջարկով  ։
2019 թվականին Ջուպը նկարահանվել է «Խելոք տղա» ֆիլմում Շայա Լաբաֆի հետ  ։ Նույն թվականին Ջուպը նկարահանվել է «Ֆորդն ընդդեմ Ֆերրարիի» ֆիլմում ։
2020 թվականին Ջուպը կատարել է Մարկուս Էբոտի դերը «Հանգիստ տեղ 2» ֆիլմում։
Ծանոթագրություններ
Կատեգորիա:Բրիտանացի հեռուստատեսային դերասաններ Կատեգորիա:Բրիտանացի կինոդերասաններ
Մաղարաջիկ
Մաղարաջիկ, գյուղ Արևելյան Հայաստանում, Կարսի մարզի Կարսի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Սուշկովշչինա
Սուշկովշչինա (Сушковщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Մթնշաղային կապտաթիթեռ
Մթնշաղային կապտաթիթեռ, կապտաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Նկարագրություն
13-16 մմ (արուներ) և 12-15 մմ (էգեր) առջևի թևի երկարությամբ, ոչ խոշոր չափի թիթեռներ են։ Արուի թևերը, որոնք ունեն խիտ մգացված արտաքին եզր, վերևից մուգ կապույտ են՝ լավ արտահայտված են դիսկալ և հետդիսկալ պտերի շարքերով։ Թույլ արտահայտված դիսկալ պուտով էգը վերևից միատարր մուգ շագանակագույն է։ Դիսկալ և հետդիսկալ սև պտերի լավ արտահայտված նախշով թևերի ստորին մակերեսը միատարր մուգ շագանակագույն է ։
Տարածվածություն
Հանդիպում են Եվրոպայում, դեպի արևելք` մինչև Կենտրոնական Սիբիր, Փոքր Ասիայում, Կովկասում, Անդրկովկասում։ Հայաստանում հայտնի է ոչ շատ տեղերից՝ Ստեփանավան քաղաքի շրջակայքից (Լոռու մարզ), Սեմյոնովկա և Շորժա գյուղերից (Գեղարքունիքի մարզ) և Ծաղկաձորից (Կոտայքի մարզ) ։
Էկոլոգիա
Ապրում են մարգագետիններում, անտառի վերին եզրերի տափաստանացած հատվածներում՝ 2000-2300 մ ծովի մակարդակից բարձր։ Հուլիսի կեսից մինչև օգոստոսի կեսը տալիս են մեկ սերունդ։ Երկրորդ-երրորդ հասակի թրթուրները մրջյունների միջոցով տեղափոխվում են մրջնանոց, որտեղ էլ ձմեռում են։ Ուտելով մրջյունների թրթուրներին և հարսնյակներին՝ ձմեռումից հետո ավարտում են սնվելը։ Հարսնյակավորվում են մրջնանոցում ։
Պահպանություն
Ընդհատված արեալով, ոչ բարձր թվաքանակով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ Տեսակը ընդգրկված է ԲՊՄՄ Կարմիր ցուցակում համեմատաբար բարվոք վիճակում գտնվող, սակայն կարող է հայտնվել վտանգված տեսակների թվում կարգավիճակով և Բեռնի կոնվենցիայի Հավելված երկուսում։
Վտանգման հիմնական գուծոններն են հանդիսանում հողերի հերկումը, կերաբույսի ծաղկման շրջանում իրականացվող խոտհունձը, անասունների գերարածեցումը, ինքնաթիռներով անտառային տարածքների թունաքիմիկատներով մշակումը։
Ծանոթագրություններ
Կատեգորիա:Միջատներ Կատեգորիա:Հազվագյուտ տեսակներ Կատեգորիա:Խոցելի տեսակներ Կատեգորիա:ՀՀ Կարմիր գրքում գրանցված կենդանիներ
(6489) Գոլևկա
(6489) Գոլևկա (Golevka), աստերոիդ ապոլոնի ընտանիքում։ Հայտնաբերվել է 1991 թվականի մայիսի 10-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,498437 ա. մ., առավելագույնը մոտենում է 0,9825 ա. մ. հեռավորության վրա և հեռանում 4,0144 ա. մ., իսկ Երկրի ուղեծրին Գոլևկա աստերոիդը նվազագույնը մոտենում է 0,0275 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1442,45 երկրային օրվա ընթացքում, իր ուղեծրով շարժվելով միջինում 0,249575 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։
Գոլևկա աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։
Արտաքին հղումներ
Կատեգորիա:Ալինդայի ընտանիքի աստերոիդներ Կատեգորիա:1991 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Տերեխովկա (գյուղ, Նադեժդինսկի շրջան)
Տերեխովկա (Тереховка), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2005 թվականին գրանցված տվյալներով կազմում էր 559 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1887 թվականին հիմնադրված բնակավայրեր Կատեգորիա:Ռուսաստանի Պրիմորիեի երկրամասի Նադեժդինսկի շրջանի բնակավայրեր
Նիլս Դալեն
Նիլս Գուստավ Դալեն (Nils Gustaf Dalén, ), շվեդ ինժեներ-գյուտարար։
Ծանոթագրություններ
Կատեգորիա:Շվեդ ճարտարագետներ Կատեգորիա:Շվեդ գյուտարարներ Կատեգորիա:Ֆիզիկոսներ այբբենական կարգով Կատեգորիա:Շվեդ նոբելյան մրցանակակիրներ Կատեգորիա:Կույրեր Կատեգորիա:Շվեդ ֆիզիկոսներ Կատեգորիա:Ֆիզիկայի Նոբելյան մրցանակի դափնեկիրներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Աշխատանքի բորսա
Աշխատանքի բորսա, պետական հիմնարկություն, որը բնակչության զբաղվածության բնագավառում իրագործում է պետական քաղաքականություն։ Աշխատանքի բորսան դա ֆիրմաների ու աշխատողների միջև միջնորդական ֆունկցիա իրականացնող հիմնարկություն է, որն ինֆորմացիա է հավաքում ազատ աշխատատեղեր առկայության, դրանց ստեղծմամ, կադրերի պատրաստման, վերապատրաստման և տեղաշարժի վերաբերյալ։ Աշխատանքի բորսան կանոնավոր կերպով աշխատանքի շուկայում իրականացնում է միջնորդական գործառնություններ, գրանցում է գործազուրկներին, օգնում նրանց գտնելու համապատասխան աշխատանք։ Նման գործարքները ձևակերպվում են կոլեկտիվ կամ անհատական պայմանագրերի հիման վրա, որտեղ սահմանվում են աշխատանքի ծավալը, պայմանները, աշխատօրվա, արձակուրդների տևողությունը, աշխատավարձի չափը և այլն։ Աշխատանքի շուկայի ձևավորման պայմաններն են հանդիսանում աշխատուժի նկատմամբ նյութական կայուն խթանների ստեղծումը, կադրերի որակավորումը,  աշխատանքի նկատմամբ պահանջարկն ու հեղինակությունը և այլն։ Այն իրացնում է աշխատողների ու ֆիրմաների շահերը, սոցիալական օգնություն է ցույց տալիս գործազուրկներին։
Աշխատանքի բորսաները լայն զարգացում ստացան հատկապես 20–րդ դարի կեսերին, որոնք իրենց բաժինները, մասնավոր գործակալություններն ու միջնորդական բյուրոներն ունեն երկրի տարբեր քաղաքներում ու շրջաններում։ Դրանք սիստեմատիկաբար վերլուծում են էկոնոմիկայի իրավիճակը, մշակում են զբաղվածության ծրագրեր, կազմակերպում աշխատուժի ռացիոնալ զբաղվածության վերաբերյալ կոնսուլտացիաներ և այլն։
Աղբյուրներ
Կատեգորիա:Տնտեսագիտական տերմիններ
Նորե ան Օժ
Նորե ան Օժ (Norrey-en-Auge), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 102 մարդ, բնակչության խտությունը` 11.51 մարդ/կմ²։ Բնակավայրը զբաղեցնում է 8.86 կմ² տարածք։
Աշխարհագրություն
Գտնվում է Փարիզ քաղաքից 175 կմ արևմուտք, Կան քաղաքից` 40 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 17։ Ակտիվության ցուցանիշը կազմում է 73,0 %։ 46 աշխատունակ մարդկանցից աշխատել է 41 անձ (28 տղամարդ և 13 կին)։ Գործազուրկ են եղել 5 անձ (2 տղամարդ և 3 կին)։ 17 անաշխատունակներից 7-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
NBA տարվա մարզիչ
Բասկետբոլի ազգային ասոցիացիայի տարվա մարզիչ, տիտղոս, տրվում է NBA պարբերական մրցաշրջանի լավագույն մարզչին։ Շնորհվում է 1962-63 մրցաշրջանից։ Հաղթողը ստանում է Ռեդ Աուերբաքի անվան մրցանակը։
Արտաքին հղումներ
Կատեգորիա:Բասկետբոլի ազգային ասոցիացիայի ցանկեր
Im Schatten der Ärzte
Die Ärzte, գերմանական Die Ärzte փանկ-ռոք խմբի երկրորդ ալբոմնե է, թողարկվել է 1985 թվականին։
Ձայնագրել են
Կատեգորիա:1985 ալբոմներ Կատեգորիա:Die Ärzte ալբոմներ Կատեգորիա:Գերմանալեզու ալբոմներ
Միքայել Մինասյան
Միքայել Արայի Մինասյան, հայ պատմաբան, պատմական գիտությունների թեկնածու, Հայաստանի նախկին արտակարգ և լիազոր դեսպանը Վատիկանում։
Կենսագրություն
Ծնվել է 1977 թ.-ի հոկտեմբերի 1-ին Երևանում՝ բժիշկների և գիտնականների ընտանիքում։ Միքայել Մինասյանի դեսպանության շրջանում՝ 2015 թ. ապրիլի 12-ին, Վատիկանի Սուրբ Պետրոսի տաճարում Հռոմի Սրբազան Քահանայապետ Ֆրանցիսկոս Պապի կողմից մատուցվեց պատարագ ի հիշատակ Հայոց ցեղասպանության 100-րդ տարելիցի, Ցեղասպանության անմեղ զոհերը սրբադասվեցին։ Նույն օրը Ֆրանցիսկոս պապը Գրիգոր Նարեկացուն հռչակեց «Տիեզերական եկեղեցու վարդապետ»՝ Ամենապատվավոր կոչումը, որ կարող է շնորհվել աստվածաբանին։ Սուրբ Պետրոսի տաճարում անցկացված պատարագից հետո Թուրքիան հետ կանչեց Վատիկանում իր դեսպանին։ 2015թ.-ի ապրիլի 11-ին Իտալիայի Նեապոլ քաղաքի «Սան Գրեգորիո Արմենո» եկեղեցում կայացավ Հայոց ցեղասպանության 100-րդ տարելիցին նվիրված խաչքարի բացման արարողությունը, Գրիգոր Լուսավորչի մասունքը վերադարձվեց եկեղեցի։ 2016թ-ի հունիսի 24-ին մեկնարկեց Ֆրանցիսկոս Պապի եռօրյա այցը Հայաստանը։ Սրբազան Քահանայապետն իր այցը կոչեց՝ «Ուխտագնացություն առաջին քրիստոնյա երկիր»։ Հունիսի 25-ին  Ֆրանցիսկոս Պապն այցելեց Ծիծեռնակաբերդի հուշահամալիր, ապա պատարագ մատուցեց Գյումրիում։ Դեսպան Մինասյանը պատմել է Ֆրանցիսկոս Պապի Հայաստան այցի կազմակերպչական աշխատանքների և խորհրդի մասին։ 2018 թ.-ի ապրիլի 4-ին Վատիկանի այգիներում հանդիսավորությամբ բացվեց Սուրբ Գրիգոր Նարեկացու արձանը։ Բոլոր իրադարձությունները՝ մեկ տեսաշարում։
Ընտանիք
Միքայել Մինասյանը հայտնի փիլիսոփա, պատմաբան Միքայել Մինասյանի և Երևանի նախկին քաղաքապետ, ականավոր մտավորական Գրիգոր Հասրաթյանի թոռն է։ Նա ճանաչված բժիշկ, «Սուրբ Գրիգոր Լուսավորիչ» բժշկական կենտրոնի նախկին ղեկավար Արա Մինասյանի որդին է։ Միքայել Մինասյանն ամուսնացած է Հայաստանի նախկին Նախագահ Սերժ Սարգսյանի դստեր՝ Անուշ Սարգսյան-Մինասյանի հետ, ունի երկու զավակ՝ Մարիամը և Արան։
Ծանոթագրություններ
Կատեգորիա:ՀՀ արտակարգ և լիազոր դեսպաններ Կատեգորիա:1977 ծնունդներ Կատեգորիա:Հոկտեմբերի 1 ծնունդներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք
Ալեքսանդր Դարչիև
Ալեքսանդր Դարչիև (Алекса́ндр Ники́тич Дарчиев, ), ռուսական դիվանագետ։
Կենսադրություն
Ավարտել է Մոսկվայի Մ․Վ․ Լոմոնոսովի անվան պետական համալսարանի պատմության ֆակուլտետը (1983)։ Պատմական գիտությունների թեկնածու։ Տիրապետում է անգլերեն և ֆրանսերեն լեզուներին։
Դիանագիտական գործունեությամբ սկսել է զբաղվել 1992 թվականից։
2014 թվականի հոկտոմբորի 24-ից՝ Կանադայում Ռուսաստանի Դաշնության արտակարգ և լիազոր դեսպան ։
Ամուսնացած է։ Ունի դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի պետական համալսարանի պատմության ֆակուլտետի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Պատմական գիտությունների թեկնածուներ
Վիկտոր Հերման
Վիկտոր Հերման (Victor Heerman, ), անգլիական ծագում ունեցող ամերիկացի սցենարիստ, կինոռեժիսոր և կինոպրոդյուսեր ։
Խորհրդա-մեքսիկական հարաբերություններ
Երկրների միջև դիվանագիտական հարաբերությունները հաստատվել են 1924 թվականին (ընդհատվել 1930 թվականին, վերականգնվել՝ 1942 թվականին)։ Ստորագրվեցին մշակութային և գիտական փոխանակման (1968), առևտրային (1973), Մեքսիկային խորհրդային մեքենաներ և սարքավորում մատակարարելու (1973), գիտատեխնիկական համագործակցության (1975), հյուպատոսական (1978) համաձայնագրեր, 1978-1979 թվականների գիտատեխնիկական համագործակցության ծրագիր (1978)։
Վիկտոր Հերման
Ծնվել է Մեծ Բրիտանիայում. ընտանիքում չորս երեխա էին։ Նրանց լքելուց հետո, նա մոր և եղբայրների հետ տեղափոխվել է ԱՄՆ, հաստատվել Նյու Յորքում։ 1911 թվականին Հերմանը տեղափոխվել է Լոս Անջելես, որտեղ դարձել է Մաք Սեննեթի կարճամետրաժ ֆիլմի սցենարիստը։ 1912 թվականին ամուսնացել է Սառա Մեյսոնի հետ։ Համատեղ կյանքի ընթացքում գրել է բազմաթիվ սցենարներ։ 1934 թվականին նրանք ստացել են «Օսկար» մրցանակը՝ 1933 թվականին Լուիսա Մեյ Էլքոթի վեպի հիման վրա նկարահանված «Փոքրիկ կանայք» ֆիլմի լավագույն ադապտացված սցենարի համար։ Սցենարիստի աշխատանքից բացի, Հերմանը հանդես է եկել և որպես ռեժիսոր՝ 1916 թվականից մինչև 1931 թվականը ժապավենի վրա նկարահանելով երեսունմեկ ֆիլմ, ներառյալ՝ «Իմ տղան» (1921 թվական) և «Գողերն ու որսորդները» (1930 թվական)։
Վախճանվել է 1977 թվականին Լոս Անջելեսում, ութսունչորս տարեկան հասակում։
Արտաքին հղումներ
Կատեգորիա:Օգոստոսի 27 ծնունդներ Կատեգորիա:1893 ծնունդներ Կատեգորիա:Նոյեմբերի 3 մահեր Կատեգորիա:1977 մահեր Կատեգորիա:Լոս Անջելես քաղաքում մահացածներ Կատեգորիա:Անձինք այբբենական կարգով Կատեգորիա:Սցենարիստներ այբբենական կարգով Կատեգորիա:Ամերիկացի սցենարիստներ Կատեգորիա:Կինոռեժիսորներ այբբենական կարգով Կատեգորիա:Ամերիկացի կինոռեժիսորներ Կատեգորիա:Անգլիացի կինոպրոդյուսերներ
Օպուշկի (գյուղ, Սիմֆերոպոլի շրջան)
Օպուշկի (Опушки, Tolban), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տոլբան։
2001 թվականի տվյալներով Օպուշկի գյուղում բնակվում էր 103 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Սուրբ Աստվածածին եկեղեցի (Դադեշ)
Սուրբ Աստվածածին եկեղեցի, Հայ Առաքելական եկեղեցի, գտնվում է Վրաստանում։ Գտնվում է Սամցխե-Ջավախք մարզի Ախալքալաքի շրջանի Դադեշ գյուղում, կառուցվել է 19-րդ դարում։
Դադեշ գյուղում եղել է Սուրբ Աստվածածին անվամբ երկու եկեղեցի, առաջինը կառուցվել է 10-11-րդ դարերում, իսկ երկրորդը՝ նորը կառուցվել է 1867-1868 թվականներին։
Ճարտարապետություն
Ունի քանդակազարդ խորան, որը գտնվում է աևելյան մասում, իսկ նրա աջ և ձախ կողմերում կան ավանդատներ։ Մկրտության ավազանը գտնվում է հյուսիսային պատի մեջ է։
1850-1880-ական թվականներին եկեղեցու հոգևոր կազմն է եղել՝ Մարտիրոս քահ. Մահտեսի Հովսեփյանը, Կարապետ քահ. Տեր-Գաբրիելյանցը և Զաքարիա վարդապետ Զաղունեանցը։
Խորհրդային անաստվածության տարիներին եկեղեցին չի գործել։ 2014 թվականին ավարտվել է եկեղեցու վերակառուցման աշխատանքները, որից հետո, 2017 թվականի հունիսի 10-ին եկեղեցին վերաօծվել է ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Հոգեշնորհ Տեր Բաբգէն վարդապետ Սալբիյանի։
2014-ից 2017 թվականներին եկեղեցին հիմնովին վերակառուցվել է, վերակառուցման նյութական ծախսերը հոգացել են ռուսաստանաբնակ Լյուդվիգ Թումասյանի ընտանիքի և Ռուսաստանի Դաշնությունից նրանց աջակցող հարազատները և ընկերները։
Իսկ արդեն 2017 թվականին եկեղեցին կրկին վերաօծվեց, ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի ընդհանուր առաջնորդական փոխանորդ Հոգեշնորհ Տեր Բաբգէն վարդապետ Սալբիյանի։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Հայ Առաքելական Եկեղեցի Կատեգորիա:Վրաստանի հայոց թեմ
Մամաշ
Մամաշ, գյուղ Արևելյան Հայաստանում, Կարսի մարզի Կարսի գավառում ։
Նոոռիցմեցա
Նոոռիցմեցա (Nooritsmetsa), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 52 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Պիլվա շրջանի բնակավայրեր Կատեգորիա:Էստոնիայի գյուղեր
Սուշկովո (գյուղ, Մոնաստիրշչինսկի շրջան)
Սուշկովո (Сушково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Հայոց ցեղասպանության հուշարձան (Էքս ան Պրովանս, Ֆրանսիա)
Հայոց ցեղասպանության հուշարձան, հուշարձան Ֆրանսիայի Էքս-ան-Պրովանս քաղաքի Հայաստան հրապարակում։
Պատմություն
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 1983 թվականին, կառուցվել է տեղի ֆրանսահայ համայնքի ջանքերով։ Հուշարձանը իրենից ներկայացնում է ծնկաչոք գրկաբաց տղամարդու՝ տեղակայված փոքր պատվանդանի վրա՝ բարձր պատի դիմաց։ Հուշարձանի պատվանդանին մակագրված է.
Ծանոթագրություններ
Կատեգորիա:Ֆրանսիայի հուշարձաններ Կատեգորիա:Հայոց ցեղասպանության հուշարձաններ Կատեգորիա:Թորոս Ռասթկելենյանի քանդակներ Կատեգորիա:1983 հիմնադրումներ Եվրոպայում
Պրոլեգոմեններ
Պրոլեգոմեններ (προλεγόμενα - նախաբան, ներածություն), որևէ բանի հետազոտության վերաբերյալ նախնական դիտողություններ։
Հայտնի է, օրինակ, Իմանուիլ Կանտի «Պրոլեգոմեններ․․․» երկը։ «Պրոլետար», քաղաքական, հասարակական և գրական շաբաթաթերթ։ Ամերիկայի բանվորական կուսակցության հայկական հատվածի, 1925 թվականից՝ ամերիկայի բանվորական (կոմունիստական) կուսակցության հայկ․ հատվածի օրգան։
Լույս է տեսել 1924-1926 թվականներին, Նյու Յորքում։
Խմբագիրներ՝ Ա․ Սնարյան, Խ․ Քյոսայան, Պ․ Սելյան, Ս․ Տեր-Բաղդասարյան, Ա․ Զարդարյան, Մ․ Մարաենց։ Շարունակությունն Հ. Բանվոր և «Գործավոր» պարբերականների։
Գրականություն
Կատեգորիա:Հետազոտություններ
Տերեխովկա (գյուղ, Խիսլավիչսկի շրջան)
Տերեխովկա (Тереховка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Attack
«Attack», ամերիկյան ալտերնատիվ 30 Seconds To Mars խմբի a Beautiful Lie ալբոմի առաջին սինգլը։
Տեսահոլովակ
Տեսահոլովակի ռեժիսորը Փոլ Ֆեդորն է, ով մինչ այդ «Capricorn» խմբի համար երգի տեսահոլովակ էր նկարահանել։ Պրեմիերան կայացել է Fuse TV-ի Daily Download ծրագրում։ MTV News-ին տված հարցազրույցում Ջարեդ Լետոն ասել է, որ դրանք «կատաղության առաջին կադրերն են, որոնք դուք կտեսնեք, բայց դրանք պատրաստված են համով։ Մենք դրանով նոր երկիր ենք բացում»։ Տեսահոլովակը նկարահանվել է 2005 թվականի հուլիս և օգոստոս ամիսներին Հոլիվուդի լքված հյուրանոցում, որտեղ խումբը հանդիպում էր թմրամոլներին ու մարմնավաճառներին, ովքեր ինքնակամ բնակություն էին հաստատել հյուրանոցում։ Ֆեդորը մեկնաբանել է. «Կարծում եմ, սա իմ լավագույն տեսանյութերից մեկն է։ Յուրաքանչյուր կադր կատարյալ է ստացվել։ Յուրաքանչյուր կադրում փնտրեք թաքնված հաղորդագրություն»։ Հոլովակը հաջողությամբ ներկայացվել է Fuse-ում, mtvU-ում, MTV2-ում և MuchMusic-ում։
Արտաքին հղումներ
Կատեգորիա:2005 սինգլներ
Գի դը Մոպասան
Գի դը Մոպասան (Guy de Maupassant, լրիվ անունը - Անրի-Ռենե-Ալբեր-Գի դը Մոպասան (Henry-René-Albert-Guy de Maupassant, ), ֆրանսիացի գրող, XIX դարի 60-90-ական թթ. Ֆրանսիայի առօրյա կյանքը նկարագրող բազմաթիվ պատմվածքների, վիպակների և վեպերի հեղինակ։ Հայերեն են թարգմանվել և հրատարակվել Մոպասանի բազմաթիվ ստեղծագործություններ       ։
Կենսագրություն
Գի դը Մոպասանը ծնվել է 1850 թ. օգոստոսի 5-ին Դյեպ քաղաքի մերձակա Միրոմենիլ բնակավայրում։ Նրա հայրը՝ Գյուստավ դը Մոպասանը, պատկանում էր Լոթարինգյանների ազնվական տոհմին։ Նա ամուսնացավ Լաուրա լե Պուատվենի հետ, ով էլ բուրժուական ընտանիքից էր։ Մոպասանը մանկուց աչքի է ընկել  հիանալի առողջությամբ, չնայած նրա մայրը տառապում էր նևրոզով, իսկ կրտսեր եղբայրը (մասնագիտությամբ բժիշկ) մահացավ հոգեբուժարանում։ Սեմինարիայում մի կարճ ժամանակ սովորելուց հետո այնտեղից հեռացվեց և տեղափոխվեց Ռուանի լիցեյ։ Լիցեյում սովորելու տարիներին Մոպասանը մտերմացավ պոետ Լուի Բույեի և Ֆլոբերի հետ, ով էլ դարձավ երիտասարդի ուսուցիչը։ 1869 թ. ավարտելով լիցեյը, խորհրդակցելով մոր և Ֆլոբերի հետ՝ նա ուղևորվեց Փարիզ՝ իրավագիտություն ուսումնասիրելու։ Սակայն պատերազմը խախտեց բոլոր պլանները։
Մասնակցելով ֆրանս-պրուսական պատերազմին որպես շարքային զինվոր՝ Մոպասանը հետագայում լրացրեց իր ուսումը ինքնակրթությամբ. նրան հատկապես հետաքրքրում էին բնական գիտությունները։
Մոպասանի առաջին պատմվածքը լույս տեսավ 1880 թ. «Les soirées de Médan» ժողովածուում Զոլայի, Ալեկսիսի, Սեարի, Էնիկայի և Հյուիսմանսի ստեղծագործությունների հետ մեկտեղ։ Սկսնակ գրողը գրական շրջանակներին ապշեցրեց հատկապես իր «Boule de suif» ստեղծագործությամբ։ Նույն թվականին Մոպասանը տպագրեց «Բանաստեղծություններ» («Des vers») (1880) ժողովածուն, որտեղ գեղարվեստական մակարդակով առանձնանում էին «Le mur», «Au bord de l’eau», «Désirs» и «Vénus rustique» բանաստեղծությունները։ Այս ժողովածուում զետեղված դրամատուրգիական փորձը («Histoire du vieux temps») թույլ տվեց Մոպասանին դառնալ «Գոլուա» («Gaulois») թերթի ժամանակագիր։ Հենց այս ժամանակ նա թողեց ծովային նախարարությունում իր պաշտոնը։ Թեև Մոպասանը իր գրական կարիերայի սկզբում Զոլայի հետևորդի  համբավ ուներ, նա «նատուրալիստական» դպրոցի համակիրներից  չէր. նատուրալիզմը ՝ համարում էր նեղ և միակողմանի գրական մեթոդ։ «Պիեռ և Ժան» վեպի նախաբանում Մոպասանը դատապարտում է դոկտրինյոր իրատեսությունը և իր արվեստի հիմնական մասը համարում է այն արվեստը, որը հստակ և համոզիչ ներկայացնում է ընթերցողին իրականության նկատմամբ իր սուբյեկտիվ տեսակետները։
Մոպասանը 11 տարվա ընթացքում ստեղծեց փոքր պատմվածքների մի շարք ժողովածուներ, որոնք վերնագրվում էին նրանցում տեղադրված առաջին պատմվածքի անունով (16 հատոր)։ Միաժամանակ գրեց այնպիսի վեպեր, ինչպիսիք են «Մի կյանքը» (Une vie) (1883), «Սիրելի բարեկամ» (Bel Ami) (1885), «Մոնտ-Օրիոլ» (Mont-Oriol) (1887), «Պիեռ և Ժան» (Pierre et Jean) (1888), «Մահվան պես հզոր» (Fort comme la mort) (1889) և «Մեր սիրտը » (Nôtre coeur) (1890)։
Այս ստեղծագործությունները թույլ տվեցին Մոպասանին առաջնային դիրք ապահովել իր ժամանակի ֆրանսիական գրականության մեջ, հատկապես վիպագրության և նովելագրության բնագավառներում։ Ֆրանսիացի լավագույն  քննադատները միաձայն հիացմունքով  էին արտահայտվում Մոպասանի մասին։
Մոպասանի ստեղծագործությունները մեծ հաջողություն ունեին. նրա շահույթը հասնում էր 60 հազար ֆրանկի։ Մորն ու եղբորը ֆինանսապես ապահովելը Մոպասանը իր պարտքն էր համարում։ Սակայն ուղեղի գերլարված աշխատանքը չափազանց ծանր անդրադարձավ գրողի առողջության վրա։ Դրան գումարվեց ևս մեկ հիվանդություն. Մոպասանը հիվանդացավ սիֆիլիսով։
1884 թվականից Մոպասանի մոտ սկսվում են նյարդային ջղագարություններ. աճող հիասթափության պատճառով նա ընկնում է անհանգիստ իդեալիզմի աշխարհ։ Այս տրամադրությունը արտացոլվել է մի շարք պատմվածքներում, ինչպես, օրինակ, «Օրլյա»-ում (Horla)։ Հոգեկան հանգիստը չեն կարողանում վերականգնել ո՛չ աշխարհիկ հաջողությունները, ո՛չ «Revue des Deux Mondes»-ի հետ համագործակցությունը, ո՛չ «La Paix du ménage» կատակերգության համար ստացված ակադեմիական մրցանակը։ 1891 թ. դեկտեմբերին նյարդային ջղագարությունների արդյունքում Մոպասանը ինքնասպանության փորձ կատարեց։ Պասիի մոտ գտնվող հոգեբուժարանում բուժվելու  սկզբնական շրջանում Մոպասանի գիտակցությունը վերադառնում էր, սակայն շուտով ջղագարությունները հաճախակի դարձան։ Նա մահացավ ուղեղի կաթվածից։
Ստեղծագործության հիմնական թեմաները
Մոպասանի ստեղծագործությունների թեմաները կապված են իր ապրած դարաշրջանի առօրյա կյանքի և հեղինակի անձնական կյանքի հետ, որոնք միախառնվելով ստեղծում են անկրկնելի պատմություն։
Հետաքրքիր փաստեր
Թեպետ Գի դը Մոպասանը չէր սիրում Էյֆելյան աշտարակը, նա ամեն օր ճաշում էր այնտեղի սրճարաններից մեկում, քանի որ Փարիզում դա միակ տեղն էր, որտեղից աշտարակը չէր երևում։
Արտաքին հղումներ
Կատեգորիա:Ֆրանսիացի արձակագիրներ Կատեգորիա:Ֆրանսիացի գրողներ Կատեգորիա:Ֆրանսիացի վիպասաններ Կատեգորիա:Ֆրանսիացի դրամատուրգներ Կատեգորիա:Ֆրանսիացի լրագրողներ Կատեգորիա:Ֆրանսիացի բանաստեղծներ Կատեգորիա:19-րդ դարի բանաստեղծներ Կատեգորիա:Բանաստեղծներ այբբենական կարգով Կատեգորիա:Ֆրանսիացի գիտա-ֆանտաստիկ գրողներ
Այթոքի
Այթոքի, կրթական-տեղեկատվական վեբկայք է, որն օգնում է օտար լեզու սովորողներին առցանց կապվել ուսուցիչների ու լեզվակիրների հետ։ Այթոքիի օգտատերերը կարող են փնտրել ազատ գրաֆիկով աշխատող ուսուցիչների, պլանավորել ժամանակացույցը և վճարել լեզվի ուսուցման դասերի համար։ Այթոքիի ուսուցիչները հնարավորություն ունեն ստեղծել պրոֆիլ և ստանալ գնահատականներ։
Գաղափար
Այթոքին առցանց աշխատաշուկա է և սոցիալական ցանց, որն ուղղված է լեզուներ սովորելուն։ Օգտատերերը դասակարգվում են ուսուցիչների և ուսանողների։ Այթոքիում անդամակցությունը պահանջում է էլեկտրոնային փոստի հասցե, իսկ առցանց ուսուցիչների հետ ժամանակացույցը պլանավորելու համար անհրաժեշտ է վճարել։ Ուսուցիչները լրացնում են հայտադիմում, որը հաստատում է նրանց ինքնությունը և դասավանդման հավատարմագրերը։
Ուսուցչի աշխատաշուկա
Այթոքիի ուսուցիչները սովորաբար «պրոֆեսիոնալ ուսուցիչներ» են կամ «համայնքային կրկնուսույցներ», ովքեր ունեն դասավանդման փորձ կամ հավաստագրեր։ Բոլոր ուսուցիչներին տրվում է հնարավորություն ստեղծել ուսուցչի պրոֆիլ և նշել սեփական վճարման սակագները։ Ավարտելով դասը՝ ուսուցիչը ստանում է արձագանքներ և գնահատականներ ուսանողների կողմից ։ Դասերի մեծամասնությունը կատարվում է Սկայպով։ Այթոքին հաջող դասերի գործարքներից գանձում է 15% սպասարկման վճար։
Սոցիալական լեզվի ուսուցում
Այթոքիի օգտատերերը հնարավորություն ունեն գտնել ընկերներ լեզվի փոխանակման համար, տալ լեզվին վերաբերող հարցեր, գրել շարադրություններ և ստանալ ուղղումներ, ինչպես նաև մտնել լեզվի քննարկումների մեջ։ Այս առանձնահատկությունները կախված են Այթոքի համայնքի այլ անդամների պատասխաններից։
Պատմություն
Այթոքին հիմնադրել են Քեվին Չենը և Յոնգյու Ջայանգը 2007 թվականին և պաշտոնապես գրանցել են Հոնկոնգում՝ Շանհայի զարգացման կենտրոնի հետ համատեղ։ 2016 թվականին Այթոքին վերաթողարկեց իր վեբկայքը նոր լոգոյով և դիզայնով։ Նույն ամսում Այթոքին թողարկեց կայքի Անդրոիդ հավելվածը։
Ծանոթագրություններ
Կատեգորիա:Հեռավար ուսուցում Կատեգորիա:Կրթություն Կատեգորիա:Կայքեր այբբենական կարգով Կատեգորիա:Բազմալեզու կայքեր Կատեգորիա:Անդրոիդի ծրագրային ապահովում Կատեգորիա:Հոնկոնգի ընկերություններ
Վալդիզոտո
Վալդիզոտո (Valdisotto), կոմունա Իտալիայում։ Գտնվում է Լոմբարդիա մարզի Սոնդրիո գավառում ։ Բնակչությունը կազմում է 3216 մարդ, բնակչության խտությունը կազմում է 37 մարդ/կմ²։ Զբաղեցնում է 88 կմ² մակերես։ Փոստային ինդեքս՝ 23030, հեռախոսային կոդ՝ 0342 :
Ծանոթագրություններ
Կատեգորիա:Իտալիայի քաղաքներ Կատեգորիա:Լոմբարդիայի քաղաքներ Կատեգորիա:Իտալիայի բնակավայրեր
Նարսիսո Ռոդրիգես
Պատանեկություն
Ծնվել է կուբացի ծնողների ընտանիքում, երեխաներից ավագն է։ Հայրը՝ Նարսիսո Ռոդրիգես II-ը՝ նավահանգստի բեռնակիրը, և մայրը՝ Ռավեդիա Մարիա Ռոդրիգեսը, ունեն իսպանական ծագում ։ Մեծացել է Նյուարկում՝ Նյու Ջերսի նահանգում ։ Ծնողները դեմ էին, որ Նարսիսոն իր կյանքը նորաձևության հետ կապի ։ 1979 թվականին ավարտել է Սուրբ Սեսիլի միջնակարգ դպրոցը։ Նա կրթություն է ստացել Նյու Յորքի նոր դպրոցում և Parsons School of Design-ում։
Կարիերա
Մինչև դիզայներ Էնն Քլեյնի մոտ աշխատելը, Ռոդրիգեսը Նյու Յորքում աշխատել է որպես արտահաստիքային դիզայներ, իսկ ավելի ուշ՝ Քելվին Քլեյնի մոտ։ 1997 թվականին նա թողարկել է իր առաջին լեյբլը։ Նրա ապրանքանիշը ճանաչում է ձեռք բերել այն բանից հետո, երբ Նարսիսոն ստեղծել է Քերոլին Բեսեթի հարսանեկան զգեստը Ջոն Ֆիցջերալդ Քենեդի կրտսերի հետ ամուսնանալու համար ։
Մինչև 2006 թվականը Ռոդրիգեսը, որը դադարեցրել էր գործընկերությունը իր Aeffe լեյբլը թողարկողի հետ, մատակարարներին պարտք էր ավելի քան մեկ միլիոն դոլար և կարիք ուներ կտորների նվիրատվության իր գարնանային հավաքածուն ստեղծելու համար ։
2007 թվականի մայիսի 5-ին Լիզ Քլայբորնը ձեռք է բերել Narciso Rodriguez լեյբլի բաժնեմասերի 50%-ը ։ 2008 թվականին Նարսիսո Ռոդրիգեսը 12 միլիոն դոլարով Քլայբորնից վերագնել է բաժնեմասերի 50%-ը ։
2008 թվականի նոյեմբերի 4-ին Միշել Օբաման, իր ամուսնու՝ Բարակ Օբամայի՝ առաջին անգամ Չիկագոյի Գրանտ պարկի բեմում հայտնվելու ժամանակ, կրել է Նարսիրսոյի 2009 թվականի գարնանային հավաքածուից շրջազգեստ, որը լայն քննարկվել է մամուլում ։ Ռոդրիգեսը Բարակ Օբամայի նախընտրական արշավի կողմնակից էր և 2008 թվականի օգոստոսին նա Բուշին մեղադրել է իր բիզնեսի անկման մեջ ։ Միշել Օբաման կրել է Narciso Rodríguez որպես առաջին տիկին վերջին անգամ State of the Union հայտնվելուց ։
Արտաքին հղումներ
Կատեգորիա:Նորաձևության դիզայներներ
Աստերոիդների ցանկ (218501-218600)
Աստերոիդների ցանկ (218401-218500) * Աստերոիդների ցանկ * Աստերոիդների ցանկ (218601-218700)
Ֆերսմանովո
Ֆերսմանովո (Ферсманове, Totayköy), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տոտայկոյ։
2001 թվականի տվյալներով Ֆերսմանովո գյուղում բնակվում էր 393 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սիմֆերոպոլի շրջանի բնակավայրեր Կատեգորիա:Ուկրաինայի գյուղեր
Մեջիթլի
Մեջիթլի, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Սուշչևո (գյուղ, Բորիսոգլեբսկի շրջան)
Սուշչևո (Сущево), գյուղ Ռուսաստանի Յարոսլավլի մարզի Բորիսոգլեբսկի շրջանի կազմում։
Բնակչությունը 2007 թվականին գրանցված տվյալներով կազմում էր 97 մարդ։
Աստերոիդների ցանկ (37401-37500)
Աստերոիդների ցանկ (37301-37400) * Աստերոիդների ցանկ * Աստերոիդների ցանկ (37501-37600)
Տերեխովշչինա (գյուղ, Պոչինկովսկի շրջան)
Տերեխովշչինա (Тереховщина), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Նոոռմա
Նոոռմա (Noorma), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 57 մարդ։
Ռուբեն Հլղաթյան
Ռուբեն Մուշեղի Հլղաթյան, հայ մանկավարժ։ Հայրենական մեծ պատերազմի մասնակից։
Կենսագրություն
Ռուբեն Հլղաթյանը ծնվել է 1915 թվականին, Մշո գավառի Յոթնջուր գյուղում, չքավոր գյուղացու ընտանիքում։ 1915 թվականին թուրքական կոտորածից փրկվելու համար նրա ծնողները Արևմտյան Հայաստանից գաղթել են Լենինական։ 1936 թվականին ավարտելով Լենինականի մանկավարժական տեխնիկումը, ուսուցչական աշխատանքի է նշանակվել Ամասիայի շրջանում։ Մինչև 1942 թվականը Ռուբեն Հլղաթյանն աշխատել է Գետաշեն, Բանդիվան գյուղերում, եղել է դպրոցի տնօրեն ։
1942 թվականին Ռուբենը զորակոչվել է կարմիր բանակ և ծառայությունն սկսել է 89-րդ հայկական հրաձգային դիվիզիայում, որի կազմում Կովկասյան նախալեռներից մարտերով հասել է Բեռլին։ Սկզբում եղել է գնդացրորդ, իսկ 1943 թվականին ավարտել է քաղաշխատողների կարճատև դասընթացները, ստացել լեյտենանտի կոչում, նշանակվել է գնդացրային վաշտի հրամանատարի քաղաքական գծով տեղակալ, այնուհետև՝ հակատանկային դասակի հրամանատար։ 1944 թվականի հունվար-փետրվար ամիսներին 89-րդ հայկական հրաձգային դիվիզիան համառ մարտեր է մղել Կերչ քաղաքի ուղղությամբ, Գարագոռնի բարձունքի գրավման համար։ Ռուբենի դասակը մասնակցել է նաև Կերչ, Սևաստոպոլ քաղաքների ազատագրմանը։ 1944 թվականի սեպտեմբերին հայկական դիվիզիան փոխադրվել է Լեհաստան, համալրվելուց հետո անցել Վիսլա գետը և շարունակել մարտերը։ Լեհաստանի սահմանագլխին Ռուսկի բրուտ գյուղի շրջակայքում խիզախության համար Հլղաթյանը պարգևատրվել է Հայրենական պատերազմի 1-ին աստիճանի շքանշանով։ Հետագայում Ռուբենի վաշտը մարտերով հասել է Էլբա գետը։ Հլղաթյանը պարգևատրվել է Կարմիր աստղի երեք շքանշաններով և մի շարք այլ մեդալներով ։
1946 թվականին Հլղաթյանը զորացրվել է բանակից և աշխատանքի անցել ՀԿԿ Ախուրյանի շրջկոմում՝ որպես բաժնի վարիչ։ Այնուհետև ավարտել է ՀԿԿ Կենտկոմին առընթեր կուսակցական դպրոցը և աշխատել տարբեր բնագավառներում, պատմություն է դասավանդել դպրոցում ։
1976 թվականին Հլղաթյանը անցել է կենսաթոշակի և ղեկավարել է Հայրենական պատերազմի վետերանների Ախուրյանի շրջանային խորհուրդը ։
Ծանոթագրություններ
Կատեգորիա:Հայ մանկավարժներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 1-ին աստիճանի շքանշանակիրներ
Բեմպեճյան
Բեմպեճյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Միխրել
Միխրել, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Բեհբուդյան
Բեհբուդյան, հայկական ազգանուն։